আসিফ এগিয়ে যেয়ে দু’হাতে ধরলো ওকে। ও বলে উঠলো আসিফ কিছু বলার আগেই, ‘ঘুম ভেঙে গেলে দেখি রুমে আলো জ্বলছে। পাশের খাটে তুমি নেই। রুম থেকে বের হয়ে দেখি চিলেকোঠায় আলো জ্বলছে।’ একটা ঢোক গিলল নোভা। তারপর বলল, ‘দেখি ছাদের দরজা খোলা। এসে দেখি তুমি ওপর দিকে তাকিয়ে চোখ বন্ধ করে দাঁড়িয়ে আছো আর ঐ যে ওটা থেকে আলো বের হচ্ছে। ভাইয়া আব্বু-আম্মুকে ডাকো আমার ভীষণ ভয় করছে।’ ভয়ে আসিফের সাথে মিশে যেতে চাইলো যেন নোভা।